
 27.2.2020
 BG
 Официален вестник на Европейския съюз
 LI 56/1
 РЕГЛАМЕНТ ЗА ИЗПЪЛНЕНИЕ (ЕС) 2020/274 НА СЪВЕТА
 от 27 февруари 2020 година
 за прилагане на Регламент (ЕС) 2019/1890 относно ограничителни мерки с оглед на неразрешените сондажни дейности на Турция в Източното Средиземноморие
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2019/1890 на Съвета от 11 ноември 2019 г. относно ограничителни мерки с оглед на неразрешените сондажни дейности на Турция в Източното Средиземноморие (1), и по-специално член 12, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 11 ноември 2019 г. Съветът прие Регламент (ЕС) 2019/1890.
 (2)
 На 12 декември 2019 г. Европейският съвет припомни предишните си заключения относно Турция от 22 март и 20 юни 2019 г. Той потвърди отново заключенията си от 17—18 октомври 2019 г. относно незаконните сондажни дейности на Турция в изключителната икономическа зона на Кипър и потвърди недвусмислено своята солидарност с Кипър.
 (3)
 Във връзка с това и предвид продължаващите неразрешени сондажни дейности на Турция в Източното Средиземноморие, две лица следва да бъдат включени в списъка с физически и юридически лица, образувания и органи в приложение I към Регламент (ЕС) 2019/1890.
 (4)
 Приложение I към Регламент (ЕС) 2019/1890 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) 2019/1890 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 февруари 2020 година.
 За Съвета
 Председател
 D. HORVAT
 (1) OВ L 291, 12.11.2019 г., стр. 3.
 ПРИЛОЖЕНИЕ
 Следните лица се добавят в списъка с физически и юридически лица, образувания и органи в приложение I към Регламент (ЕС) 2019/1890:
 Име
 Идентифицираща информация
 Основания
 Дата на включване в списъка
 „1.
 Mehmet Ferruh AKALIN
 Дата на раждане: 9.12.1960 г.
 No на паспорт или лична карта: 13571379758
 Гражданство: турско
 Пол: мъжки
 Мехмет Феррух Акалин е заместник-председател (заместник генерален директор) и член на съвета на директорите на „Търкиш Петролиум Корпорейшън“ (Turkish Petroleum Corporation (TPAO). Той е ръководител на отделите за проучвателна, научноизследователска и развойна дейност и информационни технологии на дружеството.
 В качеството си на заместник генерален директор на TPAO и началник на отдела за проучвателна дейност Мехмет Феррух Акалин отговаря за планирането, ръководството и изпълнението на офшорните дейности на TPAO по проучвания за въглеводороди. Тук се включват изброените по-долу сондажни дейности на TPAO, които не са разрешени от Република Кипър.
 Тези неразрешени сондажни дейности са били извършени от:
 а)
 сондажния кораб „Явуз“ на TPAO в териториалните води на Република Кипър между юли и септември 2019 г.;
 б)
 сондажния кораб „Явуз“ на TPAO в област от изключителната икономическа зона на Република Кипър, за която държавата е уведомила ООН и чиито граници са определени в споразумение с Египет, между октомври 2019 г. и януари 2020